**LĒMUMS**

Liepājā

|  |  |
| --- | --- |
| 2023. gada 21. decembrī |  Nr.443/14(prot. Nr.14, 6.§) |

Par grozījumiem 2023. gada 23. marta

lēmumā Nr.64/3 “Par aizņēmumu projekta

“Liepājas valstspilsētas grants ielu pārbūves

programma 2022.-2027. gadam (Pļavu iela)”

īstenošanai”

Pamatojoties uz Pašvaldību likuma 4. panta pirmās daļas 1. un 3. punktu, 10. panta pirmās daļas 21. punktu, likuma “Par valsts budžetu 2023. gadam un budžeta ietvaru 2023., 2024. un 2025. gadam” 36. panta pirmās daļas 8. punktu, likuma “Par pašvaldību budžetiem” 22. pantu, Ministru kabineta 2019. gada 10. decembra noteikumiem Nr.590 “Noteikumi par pašvaldību aizņēmumiem un galvojumiem”, Liepājas valstspilsētas pašvaldības domes 2021. gada 16. decembra lēmumu Nr.460/16 “Par Liepājas valstspilsētas grants ielu pārbūves programmu 2022.-2027. gadam”, Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna 5.1. uzdevuma “Veicināt digitālu un viedu, ilgtspējīgu un nākotnes tendencēm atbilstošu autoceļu un ielu, sakaru infrastruktūras attīstību” projektu JPr\_108 “Nodrošināt ilgtspējīgu, klimatnoturīgu un drošu pilsētas infrastruktūras savienojumu ar maģistrālajām ielām Liepājā, kas savieno ar visaptverošo TEN-T tīklu 3. kārta” un izskatot Liepājas valstspilsētas pašvaldības domes pastāvīgās Finanšu komitejas 2023. gada 14. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

Izdarīt Liepājas valstspilsētas pašvaldības domes 2023. gada 23. marta lēmumā Nr.64/3 “Par aizņēmumu projekta “Liepājas valstspilsētas grants ielu pārbūves programma 2022.-2027. gadam (Pļavu iela)” īstenošanai” šādus grozījumus:

1. Izteikt 2. un 3. punktu šādā redakcijā:

“2. Apstiprināt projekta kopējās izmaksas 1 735 069,98 EUR (viens miljons septiņi simti trīsdesmit pieci tūkstoši sešdesmit deviņi *euro* 98 centi).

3. Ņemt Valsts kasē ilgtermiņa aizņēmumu uz 15 gadiem 1 446 568,30 EUR (viens miljons četri simti četrdesmit seši tūkstoši pieci simti sešdesmit astoņi *euro*  30 centi) ar izņemšanu 2023. un 2024. gadā prioritārā investīciju projekta “Liepājas valstspilsētas grants ielu pārbūves programma 2022.-2027. gadam (Pļavu iela)” īstenošanai par Valsts kases noteikto procentu likmi.”

2. Izteikt 6. punktu šādā redakcijā:

“6. Nodrošināt Projekta īstenošanai nepieciešamo Liepājas valstspilsētas pašvaldības budžeta līdzfinansējumu 288 501,68 EUR (divi simti astoņdesmit astoņi tūkstoši pieci simti viens *euro* 68 centi) sadalījumā pa gadiem:

6.1. 2023. gadā – 206 708 EUR (divi simti seši tūkstoši septiņi simti astoņi *euro*);

6.2. 2024. gadā – 81 793,68 EUR (astoņdesmit viens tūkstotis septiņi simti deviņdesmit trīs *euro* 68 centi).”

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Finanšu pārvaldei, Attīstības pārvaldei |